'ડ્રગ્ઝ જેવી નશીલી ટેબ્લેટ્સ અહીં બનાવીને અમેરિકા મોકલી આપવાની.' વિભાકરે સમજાવ્યું. 'દક્ષિણ ગુજરાતની અમુક ફાર્માસ્યુટિકલ કંપનીઓમાં આ જોબવર્કનું કામ વર્ષોથી ચાલે છે. વિક્રમ ગોસ્વામી નામનો આંતરરાષ્ટ્રીય ગઠિયો એનો સૂત્રધાર છે. એ પોતે જુદા જુદા દેશમાં ભાગતો ફરે છે પણ એનું નેટવર્ક પાવરફુલ છે. ખોબા જેવડી નાનકડી બંધ પડેલી દવાની ફેક્ટરી હોય એમાં મેન્ડ્રેક્ષ જેવી ટેબ્લેટ બનાવડાવીને એ બ્રાઝિલ કે બીજા કોઇ દેશમાં મોકલે અને ત્યાંથી અમેરિકા પહોંચાડે.'